ہارد کور

ترن کور ڈھلوں ( ہندی : तरन कौर ढिल्लों، پنجابی : ਤਰਨ ਕੌਰ; پیدائش 29 جولائی 1979ء)، جسے اپنے اسٹیج نام ہارڈ کور سے جانا جاتا ہے، ایک ہندوستانی ریپر اور ہپ ہاپ گلوکارہ ہے۔ نیز بالی ووڈ میں پلے بیک سنگر اور اداکارہ۔

ابتدائی زندگی 
ہارد کور کانپور، اتر پردیش، بھارت میں 29 جولائی 1979ء کو ترن کور ڈھلون کے طور پر ڈھلوں قبیلے کے ایک پنجابی جاٹ سکھ خاندان میں پیدا ہوئیں۔ ان کی پرورش کانپور میں ہوئی جہاں ان کی والدہ گھر میں ایک چھوٹا سا بیوٹی پارلر چلاتی تھیں۔ جب وہ جوان تھیں، انھون نے اپنے والد کو کھو دیا اور ان کے والد کی موت کے چند دن بعد ان کی والدہ کا بیوٹی پارلر جلا دیا گیا۔ ان کے دادا دادی نے ان کی ماں کو ان کا گھر چھوڑنے کو کہا اور وہ اپنے بھائی کو اپنے ساتھ رکھنا چاہتے تھے۔ اس کے بعد وہ، ان کا بھائی اور ان کی والدہ اپنے نانا نانی کے گھر ہوشیار پور، پنجاب چلی گئیں، جہاں وہ اگلے دو سالوں تک رہیں۔

1991ء میں، ان کی والدہ نے ایک برطانوی شہری سے دوبارہ شادی کی اور ان کا خاندان برمنگہم، انگلینڈ چلا گیا، جہاں ان کی ماں نے کام کرنا شروع کر دیا اور آخرکار بیوٹی سیلون کھولنے کے لیے تعلیم حاصل کی۔ دریں اثنا، ہارد کور نے اپنی اسکول کی تعلیم ایک بھارتی تارکین وطن کے طور پر برطانیہ میں حاصل کی۔ ہپ ہاپ میں دل چسپی پیدا کرنے کے بعد اس نے اپنے میوزک کیریئر کا آغاز بطور ریپر کیا۔

عملی زندگی 
انھوں نے گانا "ایک گلاسی" ریکارڈ کیا اور برطانیہ کے لیے سرفہرست رہی پھر 2007ء میں سری رام راگھون کی فلم جانی غدار کے گانے "پیسہ پھیک (موو یور باڈی)" کے لیے ریپ کیا۔ اس کے بعد سے انھون نے اگلی اور پگلی ("ٹلی")، سنگھ از کنگ، قسمت کنکشن، بچنا اے حسینو ،  رام گوپال ورما کی آگ، عجب پریم کی غضب کہانی، اور پرنس جیسی فلموں میں گائے ہیں۔

کور نے لائیو ارتھ انڈیا، 2008ء میں پرفارم کیا۔

اس کا پہلا سولو البم سوپر وویمن 2007ء میں ریلیز ہوا تھا۔ 

2008ء میں، ہاردکور کو یو کے ایشین میوزک ایوارڈز میں دو ایوارڈز کے لیے نامزد کیا گیا تھا: "بہترین شہری اداکارہ" اور "بہترین خاتون اداکارہ"۔  انہوں نے "بہترین خاتون اداکارہ کا اعزاز " جیتا۔

متنازع تبصرے 
ہارد کور کا تعلق اصل میں کانپور، اتر پردیش، بھارت سے ہے۔ جہاں وہ پیدا ہوئیں اور پرورش پائی اور فی الحال برطانیہ میں، برمنگہم، انگلینڈ میں ایک بھاتری شہری کے طور پر رہتی ہیں اور اس نے کئی مواقع پر ویڈیوز میں سکھ علیحدگی پسند خالصتان تحریک کی حمایت کا اظہار کیا ہے، جب کہ موجودہ بھارتی وزیر اعظم نریندر مودی، موجودہ بھارتی وزیر داخلہ امیت شاہ، ان کے حامیوں اور پیروکاروں، بھارتی حکومت، ہندو قوم پرست، بی جے پی پارٹی اور آر ایس ایس م کی توہین اور ان پر گالی گلوچ بھی کی ہے۔۔ 

ہارد کور نے 2019ء میں حکومت ہند کے آئین کے آرٹیکل 370 کو منسوخ کرنے کے بعد ایک گانا اور میوزک ویڈیو جاری کیا جس نے بھارت کی ریاست جموں اور کشمیر کی خصوصی حیثیت کو منسوخ کردیا تھا۔ بھارت میں کشمیری علیحدگی پسندی کی حمایت کی، جس میں اس نے خود کو 'فخر خالصتانی' کہا۔

مزید دیکھیے 
 برطانوی سکھوں کی فہرست

حوالہ جات 

بالی وڈ پس پردہ گلوکار
1979ء کی پیدائشیں
کانپور کی شخصیات
بھارتی سکھ
پنجابی شخصیات
بھارتی شخصیات
بقید حیات شخصیات
بھارتی خواتین ریپر
بھارتی ریپر
Short description is different from Wikidata
بھارتی نژاد برطانوی شخصیات
بھارتی نژاد انگریز شخصیات